open-index/open-wikipedia-markdown huggingface dataset:
Sakari Timonen

**Kaapo Sakari Timonen** (17. maaliskuuta 1915 Nurmes – 14. joulukuuta 2016 Helsinki) oli suomalainen gynekologi. Hän työskenteli Naistenklinikan ylilääkärinä sekä naistentautien ja synnytysopin professorina Helsingin yliopistossa.

## Elämäkerta
Timonen kirjoitti ylioppilaaksi 1934 Nurmeksen yhteiskoulusta ja suoritti lääketieteen kandidaatin tutkinnon 1937.
Sodan aikana hän toimi pataljoonan- ja prikaatinlääkärinä sekä lääkintäjoukkueen johtajana. Sodan jälkeen hän suoritti lääketieteen opintonsa loppuun ja valmistui vuonna 1945 lääketieteen lisensiaatiksi Helsingin yliopistosta.  Hän sai naistentautien ja synnytyksen erikoislääkärin oikeudet 1949, ja vuonna 1950 hän väitteli tohtoriksi kohdun limakalvosolujen mitooseista.

Hän teki opintomatkoja ulkomaille jo ennen lääkäriksi valmistumistaan. Vuosina 1953-1954 hän oli Rockefeller-stipendiaattina Yhdysvalloissa ja perehtyi Geórgios Papanikoláoun (1883–1962) kehittämään kohdunsuun irtosolunäytteeseen, joka nykyään tunnetaan papa-kokeena. Sittemmin hänen johdollaan Suomessa ryhdyttiin toteuttamaan joukkotarkastuksia kohdunkaulan syövän toteamiseksi. Kun Timonen valmistui lääkäriksi 1945, kohdunkaulan syöpä oli kolmanneksi yleisin syöpä Suomessa. Timonen aloitti syöpäjärjestöjen kanssa seulonnat, jotka myöhemmin laajenivat koko maata koskevaksi lakisääteiseksi toiminnaksi. Seulontojen avulla opittiin löytämään paitsi syöpäsoluja myös niiden esiasteita. Tämä johti varhaiseen hoitoon, jolla lähes aina pystytään estämään alkavien solumuutosten kehittyminen syöväksi.

Timosen elämäntyön tuloksena Suomeen kehitettiin yksi maailman tehokkaimmista syövän toteamis- ja torjuntajärjestelmistä. Kunnat ovat vastanneet seulontanäytteiden ottamisesta ja tutkimisesta 2000-luvun alusta. Epäilyttävät tapaukset ohjataan jatkohoitoon julkisessa terveydenhuollossa. Syöpäjärjestöjen laskelmien mukaan Suomessa on tehty vuoteen 2007 mennessä noin kuusi miljoonaa seulontakoetta, ja niiden avulla on löydetty 9 000 syövän esiastetta, joiden kehittyminen syöväksi on pystytty estämään. 

Timonen toimi Helsingin yliopistollisen keskussairaalan naistenklinikan apulaisylilääkärinä, apulaisprofessorina ja professorina 1956–1978 välisenä aikana. Hänen aikanaan aloitettiin laaja tutkimustoiminta Naistenklinikalla. Yhtenä edistysaskeleena isät pääsivät ensimmäistä kertaa mukaan synnytyksiin. 

Sakari Timonen eli 101-vuotiaaksi. Hänet on haudattu Kulosaaren hautausmaalle.

## Lähteet

## Aiheesta muualla

*Sakari Timosen muistokirjoitus Helsingin Sanomissa
*
August Herman Alm

**August Herman Alm** (21. huhtikuuta 1837 Alastaro – 20. kesäkuuta 1869 Helsinki) oli suomalainen varatuomari, joka toimi Porin pormestarina vuosina 1867–1869. Hän kuoli Helsingissä ”mielisairaaksi” diagnosoituna.

Almin vanhemmat olivat kirkkoherra Samuel Anders Alm (1796–1856) ja Sofia Magdalena Wegelius. Hän pääsi ylioppilaaksi 1855, suoritti Helsingin yliopistossa tuomaritutkinnon 1859 ja sai varatuomarin arvon 1862.

## Lähteet
Luettelo YK:n pakkausnumeroista 2301–2400

Alla on esitetty **[[Yhdistyneet kansakunnat|YK:n]]** asettamat kemikaalien sekä teollisten valmisteiden **pakkaus- ja kuljetusmerkinnät** aineille, joiden YK-numerot ovat **2301–2400**.

## YK-numerot 2301–2400

## Katso myös
*Luettelo YK:n pakkausnumeroista 2201–2300
*Luettelo YK:n pakkausnumeroista 2401–2500

## Aiheesta muualla
*ADR:n vaarallisten aineiden lista, viitattu 7.5.2015.
*YK:n vaarallisten aineiden lista vuodelta 2015, viitattu 7.5.2015.
*YK:n vaarallisten aineiden lista vuodelta 2013, viitattu 7.5.2015.

## Lähteet
Carlos Cabezas

**Carlos Eduardo Cabezas Jurado** (s. 14. marraskuuta 1980 Málaga) on espanjalainen koripalloilija, maailman- ja euroopanmestari.

Cabezas on edustanut yhtä Venäjän-kauttaan lukuun ottamatta kotimaansa seurajoukkueita, etupäässä synnyinkaupunkinsa CB Málagaa vuosina 2000–2009. Seura voitti vuonna 2011 Korać cupin, vuonna 2006 Espanjan mestaruuden ja vuonna 2005 Copa del Reyn.

Espanjan maajoukkueessa Cabezas on voittanut maailmanmestaruuden vuonna 2006 ja Euroopan mestaruuden vuonna 2009. Vuoden 2007 EM-kilpailuista Cabezasin edustama Espanja saavutti hopeaa, ja vuoden 2005 EM-kilpailuissa maa sijoittui neljänneksi.

## Lähteet
* Profiili  acb.com 
* Profiili archive.fiba.com 
* Profiili euroleague.net 
* Profiili fibaeurope.com 

### Viitteet
Uutisankkuri 2: Legendan paluu

**Uutisankkuri 2: Legendan paluu** on vuonna 2013 ensi-iltansa saanut Adam McKayn ohjaama komediaelokuva, joka on jatko-osa vuoden 2004 elokuvalle *[[Uutisankkuri: Ron Burgundyn legenda]]*. Ensimmäinen osa saavutti kulttielokuvan maineen ja jatko-osa oli niin ikään kaupallinen jättimenestys. Elokuvassa esiintyvät cameorooleissa muun muassa Jim Carrey, Harrison Ford, Marion Cotillard ja Kirsten Dunst.

Vuosien kuluessa Ron Burgundy on menettänyt työpaikkansa vaimolleen ja entiselle työparilleen. Nyt hän kokoaa vanhan uutistiiminsä ja suuntaa kohti uusia kommelluksia New Yorkin tv-maailmassa.

## Näyttelijät

## Vastaanotto
*Uutisankkuri 2* oli avausviikonloppunaan Yhdysvaltojen toiseksi katsotuin elokuva – sen edelle meni vain *[[Hobitti – Smaugin autioittama maa]]*. Arvosteluissa sitä pidettiin muun muassa ”vuoden hauskimpana elokuvana, mielipuolisella tavallaan, terävän satiirisena viihdepakettina”.

## Lähteet

## Aiheesta muualla
*
Ciampino

**Ciampino** on kaupunki Rooman metropolikaupungissa, Latiumin alueella Italiassa. Sen naapurikuntia ovat Grottaferrata, Marino ja Rooma. Vuoteen 1974 asti Ciampino oli Marinon kunnan osa. Kaupungin alueella on Ciampinon lentokenttä. Kaupungissa on noin 38&nbsp;000 asukasta.

## Lähteet

## Aiheesta muualla

* Kaupungin verkkosivut
Gulashi

**Gulashi** tai **gulassi** oli ensimmäisen maailmansodan aikana käyttöön tullut nimitys mustan pörssin kaupoilla rikastuneista keinottelijoista. Ensimmäisen maailmansodan aikaista Ruotsia tutkineen Nils-Olof Franzénin mukaan gulashi tai gulashiparoni nimitystä käytettiin alun perin Tanskassa huonolaatuisella gulassilla rikastuneista keinottelijoista.

Aiheeseen liittyen J. Alfred Tanner teki 1916 kupletin nimeltä *Gulashi-parooni* ja Palle Rosenkrantz kirjoitti kirjan *Gulashi-Hansenin matka Pietariin maailmansodan aikana : pieni kertomus suurissa puitteissa, kirjoitettu vastoin tekniikan ja tapojen vaatimuksia* (Minerva, Helsinki 1917).

## Lähteet
Carlos Jiménez

**Carlos Jiménez Sánchez** (s. 10. helmikuuta 1976 Madrid) on espanjalainen koripallovalmentaja ja aktiiviuransa lopettanut koripalloilija, olympiamitalisti ja maailmanmestari.

Jiménez edusti vuodet 1994–2012 kestäneellä ammattilaisurallaan vain kahta seuraa, espanjalaisia Club Estudiantesia ja CB Málagaa. Estudiantesissa hän voitti Copa del Reyn kaudella 1999–2000.

Espanjan maajoukkueessa Jiménez voitti olympiahopeaa Pekingistä 2008, maailmanmestaruuden vuonna 2006 ja neljä himmeämpää EM-mitalia. Hän edusti Espanjaa myös kaksissa muissa kesäolympialaisissa: Sydneyssä 2000 Espanja oli yhdeksäs ja Ateenassa 2004 seitsemäs.

## Lähteet
* Carlos Jiménez Bio, Stats and Results  Olympics at Sports-Reference.com 
* Profiili  acb.com 
* Profiili euroleague.net 
* Profiili archive.fiba.com 

### Viitteet

## Aiheesta muualla
Vanilla Twilight

**Vanilla Twilight** on kanadalaisprojekti Owl Cityn kappale. Se julkaistiin heidän toisen, Ocean Eyes-studioalbumin toisena singlenä 26. tammikuuta 2010. "Vanilla Twilight" saavutti listasijoituksia jo ennen sen julkaisupäivää, seuraten Owl Cityn aiemman kappaleen "Fireflies" menestystä. Kappale on päässyt kahdenkymmenen myydyimmän joukkoon Alankomaissa ja Belgiassa.

## Lähteet
Kaskad

**Kaskad** () on Sveriges Radion tuottama viihteellinen televisio-ohjelma, joka esitettiin ensimmäisen kerran 10. helmikuuta 1962. Sen ohjasi Åke Falck, ja siinä esiintyvät muiden muassa Eartha Kitt, Lill Lindfors ja Jan Malmsjö. Ohjelma voitti Kultaisen Ruusun Montreux’n festivaaleilla vuonna 1962. Eartha Kitt esittää ohjelmassa kappaleet ”I Want to Be Evil” ja ”C’est si bon”.

## Lähteet
Northern Pictures, New England Images

**Northern Pictures, New England Images** on Finnish Chamber Choirin ja Heikki Sarmanto Jazz Ensemblen albumi vuodelta 1988.

## Kappaleet
Kaikki kappaleet on kirjoittanut Heikki Sarmanto.

### Northern Pictures (Pohjoisia kuvia)
# 
# 
# 
# 
# 
# 
# 
# 

### New England Images (Näkymiä Uudesta Englannista)
# 
# 
# 
# 
# 
# 

## Muusikot
* Finnish Chamber Choir – kuoro 
* Eric-Olof Söderström – kuoronjohtaja 
* Heikki Sarmanto – piano, yhtye 
* Juhani Aaltonen – alttosaksofoni 
* Pekka Sarmanto – kontrabasso
* Jukka-Pekka 'Jukkis' Uotila – rummut 
* Mongo Aaltonen – lyömäsoittimet

## Aiheesta muualla
* Albumi Fono.fi:in tietokannassa
Salakuljetettu ikoni

**Salakuljetettu ikoni** on Heikki Sarmannon,  Pentti Saarikosken,  Maija Hapuojan,  Juhani Aaltosen albumi vuodelta 1989. Levyllä kuullaan Heikki Sarmannon sävellyksiä Pentti Saarikosken runoihin.

## Kappaleet
Kaikki kappaleet on säveltänyt Heikki Sarmanto.

# 
# 
# 
# 
# 
# 
# 
# 
# 
# 
# 

## Muusikot
* Heikki Sarmanto – piano
* Pekka Sarmanto – kontrabasso
* Juhani Aaltonen – alttosaksofoni, huilu
* Matti Koskiala – rummut
* Maija Hapuoja – laulu

### Tuotanto
* Heikki Sarmanto – tuottaja
* Kari Riipinen – kansi
* Jorma Hämäläinen – äänitys

## Aiheesta muualla
* ''Salakuljetettu ikoni'' discogs.com -sivustolla
* Albumi Fono.fi:in tietokannassa

## Lähteet
Emmaus-kirkko

**Emmaus-kirkko** on ulkosuomalainen evankelisluterilainen seurakunta Kanadan länsirannikolla Vancouverin metropolissa Burnabyn kaupungissa Brittiläisessä Kolumbiassa. Seurakunta aloitti toimintansa nykyisessä muodossa 30. maaliskuuta 1980. Se sai Atonement- ja suomalaisen seurakunnan yhdistyessä käyttöönsä 1960-luvun alkupuolella rakennetun Atonement-seurakunnan entisen kirkkorakennuksen. Ensimmäinen pappi oli raskaana oleva Riva Nelson, joka jäi äitiyslomalle jo toukokuussa. Seurakunnan varsinainen muodostaja on Jukka Joensuu, joka toimi kirkon pappina 30 vuotta ja jäi eläkkeelle vuonna  2014. Joensuu onnistui kokoamaan vaadittavan 80 perhekuntaa ja muodostamaan evankelisluterilaisen seurakunnan.

Kirkko toimii Helsingin yliopiston teologisen tiedekunnan harjoitteluseurakuntana.

## Lähteet

## Aiheesta muualla
Kotisivu
Rock’n Roll – Love Rock 1967–77

**Rock'n Roll – Love Rock 1967-77** on Love Recordsin julkaisema kokoelmalevy vuodelta 1977. Levyllä esiintyy: Rauli Badding Somerjoki, Hurriganes, Hector, Rock'n'Roll Band, Juice Leskinen, Cisse Häkkinen, Kari Peitsamo ja Ankkuli,  Isokynä Lindholm, Albert Järvinen, Muska, Virtanen, Markku Into Ja Intomielet, Blues Section ja Freeman.

## Kappaleet

### A-puoli
# (Rauli Badding Somerjoki) 
#  (Hurriganes) 
#  (Hector) 
#  (Rock'n Roll Band) 
#  (Juice Leskinen) 
#  (Cisse Häkkinen) 
#  (Kari Peitsamo Ja Ankkuli)

### B-puoli
#  (Isokynä Lindholm) 
#  (Albert Järvinen) 
#  (Muska) 
#  (Virtanen) 
#  (Markku Into Ja Intomielet) 
#  (Blues Section) 
#  (Freeman) 

## Aiheesta muualla
* ''Rock'n Roll – Love Rock 1967-77'' discogs.com -sivustolla

## Lähteet
Mike Johnston

**Mike Johnston** (s. 19. helmikuuta 1957 Dartmouth, Nova Scotia, Kanada) on kanadalainen jääkiekkovalmentaja. Hän toimi NHL-joukkue Pittsburgh Penguinsin päävalmentajana kesäkuusta 2014 joulukuuhun 2015.

Ennen nykyistä pestiään Johnston on ollut apuvalmentajana Vancouver Canucksissa 1999–2006 ja Los Angeles Kingsissä 2006–2008. Vuosina 2008–2014 Johnston oli WHL-joukkue Portland Winterhawksin päävalmentaja.

Johnston aloitti valmennusuransa Kanadan yliopistosarjoissa. Vuonna 1994 hänestä tuli Kanadan maajoukkueen apuvalmentaja, ja hän valmensi kaksissa nuorten MM-kisoissa, kuusissa MM-kisoissa ja vuoden 1998 talviolympialaisissa. Vuoden 1999 MM-kisoihin Johnston valittiin Kanadan päävalmentajaksi.

## Lähteet
Jussiville Partanen

**Jussiville Partanen** (s. 15. heinäkuuta 1991 Kuopio) on suomalainen taitoluistelija, joka kilpailee jäätanssissa parinaan Arina Klinovitskaya. He edustavat Helsingin Luistelijoita. Parin valmentajana toimii Maurizio Margaglio.

Vuosina 2011–2013 Partasen parina luisteli kanadalainen Sara Aghai. He kilpailivat junioritasolla. Vuosina 2013–2018 Partanen luisteli Cecilia Törnin kanssa.

Partanen ja Cecilia Törn voittivat jäätanssin Suomen-mestaruuden 2016. Vuosina 2014 ja 2015 he sijoittuivat toiseksi. He osallistuivat vuoden 2015 MM-kisoihin sijoittuen 25:nneksi. Vuoden 2016 EM-kisoissa pari oli 15:s. ja saman vuoden Bostonin MM-kisoissa 18:s. Vuoden 2017 EM-kilpailuissa Zagrebissa Partanen ja Törn sijoittuivat 17:nneksi.

## Lähteet
Tomi Pulkkinen

**Tomi Pulkkinen** (s. 2. elokuuta 1992 Helsinki) on suomalainen taitoluistelija. Hän asuu Zürichissä. Suomessa Pulkkinen edustaa Järvenpään Taitoluistelijoita.

Pulkkinen muutti perheensä kanssa Sveitsiin ollessaan 8-vuotias ja hänellä on Sveitsin ja Suomen kaksoiskansalaisuus. Hän aloitti taitoluistelun vuonna 1997. Pulkkinen on edustanut Suomea kaudesta 2014–2015.

Vuonna 2009 Pulkkinen oli toinen Sveitsissä junioreiden mestaruuskilpailuissa ja vuonna 2015 aikuisten SM-kisoissa.

## Lähteet
Lankon tanko (ja muita askelmia)

**Lankon tanko (ja muita askelmia)** on Vesa-Matti Loirin kokoelma-albumi vuodelta 1977.

## Kappaleet
### A-puoli
# 
# 
# 
# 
# 

### B-puoli
# 
# 
# 
# 
# 
# 

## Aiheesta muualla
* ''Lankon tanko (ja muita askelmia)'' discogs.com -sivustolla
Guitar (albumi)

**Guitar** on Albert Järvisen kokoelma-albumi vuodelta 1990.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 

## Muusikot
* Remu Aaltonen – rummut (5, 6 ja 7), laulu (5 ja 7)
* Vesa Aaltonen – rummut (2)
* Affe Forsman – rummut (8)
* Aikka Hakala – rummut (1, 3 ja 4)
* Ippe Kätkä – rummut (12, 13, 14 ja 15)
* Tomi Parkkonen – rummut (10 ja 11)
* Jukka Gustavson – sähköpiano (2)
* Cisse Häkkinen – basso, laulu (5), basso (6 ja 7)
* Timo Kojo – laulu (10 ja 11) 
* Dave Lindholm – laulu (4), laulu, kitara (8 ja 9)
* Pave Maijanen – laulu, basso (2, 12, 13, 14 ja 15)
* Mikko Rintanen – kitara (13), urut (15)
* Maukka Siirala – basso (8, 9, 10 ja 11)
* Heikki Virtanen – basso (1, 2, 3 ja 4)

## Lähteet

## Aiheesta muualla
* ''Guitar'' discogs.com -sivustolla
Pivot-kieli

**Pivot-kieli** on keinotekoinen tai luonnollinen kieli, jota käytetään eri kielten välisessä kääntämisessä. Käännettäessä mistä tahansa kielestä A kieleen B, käännetään A:sta ensin pivot-kieleen P, ja sen jälkeen P:stä B:hen. Kun käytetään pivot-kieltä, kääntäjiä ei tarvitse olla joka ikiselle kieliparille AB, vaan riittää, että yksi kääntäjä tuntee kielen A sekä pivot-kielen P, ja toinen kääntäjä pivot-kielen ja kielen B.

Pivot-tekniikan käyttö kuitenkin kasvattaa virheiden ja epämääräisyyksien mahdollisuutta lopullisessa käännöksessä, sillä käännösprosesseja on kaksi (tai useampia), kun normaalisti niitä olisi vain yksi. Esimerkiksi kun Hernán Cortés kommunikoi Mesoamerikan intiaaneille, hän puhui espanjaa Gerónimo de Aguilarille, joka puolestaan puhui mayakieltä Malintzille, joka lopulta tulkkasi viestin nahuatliksi intiaaneille.

Englantia, ranskaa, venäjää ja arabiaa käytetään usein pivot-kielenä, sillä niiden osaajia on paljon. Esimerkkejä keinotekoisista kielistä, joita käytetään pivot-kielenä, ovat Interlingua, Esperanto ja Universal Networking Language.

EU-tulkkauksessa ja –kääntämisessä pivot-kielen käyttäminen on hyvin tavallista, sillä EU:n toiminnassa on jatkuvasti käytössä lukuisia eri kieliä, eikä kaikille kielipareille ole mahdollista eikä järkevää pitää omaa kääntäjää esimerkiksi silloin, kun käännös- tai tulkkaustarve on hyvin satunnaista. Tällöin käytetään pivot-tekniikkaa. EU:ssa pivot-kielinä toimivat usein englanti ja ranska.

Myös kaunokirjallisuudesta ilmiö on tuttu, varsinkin pienempien kielten, kuten suomen, tapauksessa. Kirjoja ei välttämättä ole käännetty suoraan alkuperäiskieleltä suomeksi, vaan suomennos tehdään vaikkapa englanninkielistä käännöstä käyttäen. Hyvä esimerkki kirjallisuudesta on Raamattu ja sen kääntäminen eri kielille.

Myös koodauksessa käytetään usein pivot-tekniikkaa siirrettäessä dataa eri systeemien välillä. Ohjelmoinnin yhteydessä pivot-kielestä käytetään nimitystä välikieli. Esimerkkejä tällaisista välikielistä ovat Internet Protocol (IP), XML, sekä tietyntyyppiset monimutkaisemmat ohjelmointikielet. Usein siis data käännetään ensin jollekin välikielelle, ja sen jälkeen kyseessä olevaan systeemiin sopivaan binaarimuotoon.
Chappie

**Chappie** on vuonna 2015 ensi-iltansa saanut Neill Blomkampin ohjaama tieteiselokuva. Elokuva sijoittuu tulevaisuuden Johannesburgiin, Etelä-Afrikkaan ja kertoo käytöstä poistetusta poliisirobotista Chappiesta, jolle tämän luoja kehittää uudenlaisen tekoälyn. 

## Näyttelijät

## Tuotanto
*Chappie* on Blomkampin kolmas täyspitkä elokuva. Elokuvan käsikirjoitus perustuu Blomkampin vuoden 2013 lyhytelokuvaan *Tetra Vaal*, ja hän käsikirjoitti elokuvan yhdessä vaimonsa Terri Tatchellin kanssa, samoin kuin vuoden 2009 esikoiselokuvansa *[[District 9]]*. Pariskunta kirjoitti käsikirjoituksen kahdessa viikossa keskellä *[[Elysium (elokuva)|Elysium]]*-elokuvan kuvauksia.

Elokuvan budjetti oli noin 49 miljoonaa dollaria. Elokuva kuvattiin muun muassa Johannesburgissa, Etelä-Afrikassa. Elokuvassa nähdään muun muassa tunnettu Ponte City -pilvenpiirtäjä.

## Vastaanotto
Elokuva on saanut kriitikoilta pääasiassa kielteisiä arvosteluja. Rotten Tomatoes -sivuston mukaan 31 prosenttia arvosteluista oli positiivisia ja sivusto on antanut elokuvalle keskimääräisen arvosanan 4.9/10.

Huonosta vastaanotostaan huolimatta elokuva oli taloudellinen menestys. Se oli tammikuuhun 2016 mennessä tuottanut maailmanlaajuisesti noin 102,1 miljoonaa dollaria.

## Lähteet

## Aiheesta muualla
* 
*
Siikavire

**Siikavire** on Jukka Siikavireen esikoisalbumi vuodelta 1978.

## Kappaleet
Kaikki sävellykset Jukka Siikavire.

### A-puoli
# 
# 
# 
# 
# 
# 

### B-puoli
# 
# 
# 
# 
# 
# 

## Muusikot
* Seppo Tyni – kitara
* Häkä Virtanen – basso
* Pekka Pohjola – basso (A1, A6 ja B4)
* Pekka Pöyry – alttosaksofoni, huilu
* Vesa Aaltonen – rummut, lyömäsoittimet
* Jukka Siikavire – laulu, syntetisaattori, piano, sähköpiano, klavinetti

### Tuotanto
* Erkki Hyvönen – äänitys

## Aiheesta muualla
* ''Siikavire'' discogs.com -sivustolla

## Lähteet
Hanna Karttunen

**Hanna Karttunen** (s. 11. marraskuuta 1973 Oulu) on suomalainen tanssija. Hän on tanssinut latinalaistansseja muun muassa Jaakko Toivosen, Geir Bakken, Sandro Cavallinin, Paul Killickin ja Slavik Kryklyvyin parina. Paul Killickin kanssa Karttunen voitti lukuisia kilpailuja, kuten Brittien mestaruuskilpailut ja Hollannin avoimet kilpailut. Maailmanmestaruuskilpailuissa he sijoittuivat toiseksi.

Karttunen on tanssinut myös näytöstansseja Victor da Silvan kanssa. He ovat voittaneet näytöstanssin maailmanmestaruuden kolmesti.

Vuonna 2004 Karttunen osallistui *[[Strictly Come Dancing]]* -ohjelmaan *[[EastEnders]]*-näyttelijä Christopher Parkerin kanssa.

Karttunen on naimisissa Jone Nikulan kanssa.

## Lähteet
Triadimefoni

**Triadimefoni** (C14H16ClN3O2) on triatsolijohdannaisiin kuuluva orgaaninen yhdiste. Yhdistettä käytetään maataloudessa fungisidina eli sienitautien ehkäisyyn ja hoitoon.

## Ominaisuudet
Triadimefoni on huoneenlämpötilassa väritöntä kiteistä ainetta. Yhdiste on käytännöllisesti katsoen veteen liukenematonta, mutta liukenee useisiin orgaanisiin liuottimiin kuten sykloheksanoniin, 2-propanoliin, dikloorimetaaniin, heksaaniin ja tolueeniin. Kasveissa ja maaperässä triadimefoni metaboloituu triadimenoliksi, joka on myös fungisidina aktiivinen yhdiste. Triadimefoni on kiraalinen yhdiste, mutta sitä käytetään R- ja S-enantiomeerien raseemisena seoksena.

## Valmistus ja käyttö
Triadimefonia voidaan valmistaa kahdella tavalla, joissa molemmissa on lähtöaineena pinakoloni. Pinakoloni voidaan kloorata tai bromata ja muodostunut halogeenijohdannainen reagoi nukleofiilisella substituutiolla p-kloorifenolin natriumsuolan kanssa. Seuraavassa vaiheessa muodostuneesta välituotteesta muodostetaan emäksisissä olosuhteissa enolaatti, joka halogenoidaan. Halogenoitu tuote muodostaa triadimefonia reaktiolla triatsolin kanssa. Toinen tapa on pinakolonin diklooraus- tai dibromaus, jota seuraa substituutioreaktiot p-kloorifenolin natriumsuolan ja triatsolin kanssa niin kutsutulla one-pot-synteesillä. 
:

Triadimefonia käytetään sienitautien, muun muassa ruostesienten, ehkäisyyn ja hoitoon viljakasveista, metsien taimista, koristekasveista, vihanneksista, viinirypäleistä ja muista hedelmistä sekä kahviviljelmillä. Yhdisteen toi markkinoille Bayer vuonna 1973. Triadimefonista voidaan valmistaa triadimenolia pelkistämällä esimerkiksi alumiini-isopropoksidin avulla.

## Lähteet
L’atleta fantasma

**L’atleta fantasma** (”Aaveatleetti”) on vuonna 1919 valmistunut italialainen mykkäelokuva. Raimondo Scottin ohjaaman seikkailuelokuvan pääosia esittävät Mario Guaita-Ausonia ja Elsa Zara.

## Juoni
Harry Audersen kosiskelee rikkaan Ladimoorin tytärtä Jennyä, mutta tämä on kiinnostuneempi salaperäisen aaveatleetin urotöistä. Jennyn isä päättää ostaa tyttärelleen kultaisen rintakorun, jonka kaksi antiikkikauppiasta yrittää varastaa. Aaveatleetin väliintulo estää roistojen suunnitelmat, mutta nämä kaappaavat Jennyn ja houkuttelevat ansaan myös naamioidun sankarin. Jenny onnistuu vapauttamaan aaveatleetin ja tunnistaa tämän ujoksi kosijakseen.

## Näyttelijät

## Tuotanto ja kritiikki
Torinolaisen De Giglio Filmin tuottama *L’atleta fantasma* on ainoa säilynyt esimerkki voimamiesrooleihin erikoistuneen Mario Guaita-Ausonian ja hänen käsikirjoittajavaimonsa Renée De Liotin noin viidestätoista mykkäelokuvasta. Se kuuluu Macisten innoittamien voimamieselokuvien sarjaan, mutta sen naamioitu sankari on esikuvaansa hienostuneempi ja muistuttaa Arsène Lupinin kaltaisia ranskalaisen populaarikulttuurin hahmoja. Naispääosan aktiivinen rooli tuo mieleen amerikkalaisten seikkailusarjojen lannistumattomat sankarittaret.

Aikalaiskritiikki kiitti elokuvaa vauhdikkaaksi, jännittäväksi ja hauskaksi. Sen ansioiksi mainittiin myös viehättävä rakkaustarina sekä vartaloltaan esteettisen Guaita-Ausonian tyylikäs näyttelijäsuoritus. Aaveatleetin seikkailut jatkuivat vuonna 1921 valmistuneessa *La mascotte di Spartassa*.

Elokuvan ranskankielinen kopio on säilynyt Italian kansallisessa elokuvamuseossa Torinossa. Siitä on laadittu myös musiikilla ja englanninkielisellä käännöksellä varustettu versio.

## Lähteet

## Aiheesta muualla
*
Electro Velvet

**Electro Velvet** on brittiläinen popduo, joka edusti maataan vuoden 2015 Eurovision laulukilpailussa Itävallan Wienissä kappale *[[Still in Love with You]]*. Duo pääsi suoraan finaaliin, sillä Iso-Britannia on yksi suurimmista rahoittajamaista. Finaalissa Electro Velvet sijoittui sijalle 24 kerättyään vain viisi pistettä.

Eurovision laulukilpailua varten kootun duon muodostavat laulajat Alex Larke ja Bianca Nicholas.

## Lähteet
Oncothecaceae

**Oncothecaceae** on pieni uusikaledonialainen kasviheimo koppisiemenisten Asteranae-ylälahkossa. Heimon ainoa suku on *Oncotheca*.

## Ulkonäkö ja koko
Kasvit ovat ainavihantia puita, joiden versot ovat kaljuja. Lehdet ovat lyhytruotisia. Haarainen kukinto sijaitsee lehtihangassa ja siinä on pieniä kukkia, joissa on enemmän tai vähemmän erilehtinen verhiö ja tyvestä asti haarova vartalo. Hedelmä on luumarja, jonka kivi on yksisiemeninen.

## Levinneisyys
Heimo ja suku kasvaa Uudessa-Kaledoniassa.

## Elinympäristö
Oncothecaceae-heimon ainoassa suvussa on kaksi lajia. Aiemmin heimo on liitetty teekasvien (Theaceae) yhteyteen. Asteranae-ylälahkossa se sijoittuu lähelle Garryales-lahkoa, mutta sen sisällyttäminen siihen ei ole saanut riittävää vahvistusta. Lähimmäksi sukulaisheimoksi on osoittautunut Metteniusaceae.

## Lähteet
* Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. 

### Viitteet

## Aiheesta muualla
* Kuvia: http://www.endemia.nc/flore/fiche667.html
* Levinneisyyskartta: http://www.mobot.org/mobot/research/apweb/maps/oncothecaceaemap.gif
Jukka Mildh

**Jukka Wolmar Mildh** (s. 1966) on suomalainen urheilutoimittaja ja -asiantuntija, joka on erikoistunut Formula 1:siin. Nykyisin Mildh toimii Ylen Formula 1 -asiantuntijana. Hän toimii myös liikkeenjohdon konsultointiin erikoistuneen Wolmar Helsinki Oy:n toimitusjohtajana, jossa toimessa hän on toiminut vuodesta 2010 lähtien. 

Mildh on toiminut aiemmin muun muassa Mika Salon ja Nico Rosbergin managerina. Rosbergin managerina hän toimi vuosina 2006–2008. Hän on juontanut myös Ruutulippu -televisio-ohjelmaa ja toiminut Formula 1 -sarjan lähetysten kommentaattorina ja toimittajana MTV3:lla. Kaudet 2001 ja 2002 Mildh kommentoi F1-kisoja Canal Digitalin kautta lähetetetyillä monikanavalähetyksillä.

## Lähteet
Robert Nordström

**Robert Nordström** (s. 15. heinäkuuta 1963) on suomenruotsalainen elokuvaaja. Hän oli vuonna 2013 ehdolla parhaan kuvauksen Jussi-palkinnon saajaksi elokuvasta Oppipoika.

Oman elokuvatyönsä ohella Nordström toimii ruotsinkielisen ammattikorkeakoulu  Arcadan lehtorina. Hän on kuvannut kaikkiaan kolmisenkymmentä pitkää elokuvaa yli kahdenkymmenen vuoden aikana.

Suomen Elokuvaajien Yhdistys FSC valitsi Robert Nordströmin yhdessä Jarmo Kiurun kanssa vuoden elokuvaajaksi 2022.

## Filmografia
* 1996: Isältä pojalle
* 2000: Hylätyt talot, autiot pihat
* 2003: Mosku – lajinsa viimeinen
* 2003: Itämeren arvoitus
* 2004: Populäärimusiikkia Vittulajänkältä
* 2007: Suden vuosi
* 2013: Oppipoika
* 2022: Rakkaani merikapteeni
* 2025: Ei koskaan yksin

## Lähteet

## Aiheesta muualla
* 
*
Metteniusaceae

**Metteniusaceae** on tropiikin kasviheimo, joka kuuluu koppisiemenisten Asteranae-ylälahkoon. Heimossa on 11 sukua. Heimon tyyppisuku on *[[Metteniusa]]*.

## Tuntomerkit
Kasvit ovat ainavihantia puita. Karvat ovat vaihtelevissa määrin T:n muotoisia. Lehdet ovat ehytlaitaisia, korvakkeettomia. Kukinto on viuhkomainen. Kukan verholehdet ovat lyhyitä ja terälehdet yhteenkasvaneita, niiden liuskat siirottavat ja ovat sisäpinnaltaan karvaisia. Heteenponnet ovat pitkiä, lopulta puoliympyrämäisiksi käyristyneitä ja puolikkaat monilokeroisia, ja niissä on kookas lokeroside; toisinaan ponnet ovat kirkkaan oranssivärisiä. Sikiäin on symmetrialtaan vastakohtainen, sillä neljä emilehteä on enemmän tai vähemmän surkastuneita. Istukat ovat parietaalisia, laitaistukoita, vartalo pitkä ja luotti pieni. Vain yksi siemenaihe on toimiva, pitkävartinen ja yksikalvoinen. Hedelmä on yksisiemeninen ja epäsymmetrisesti särmikäs. Siemen on ohutkuorinen ja siinä on käyrä alkio.

## Levinneisyys
Heimon lajit kasvavat lähinnä maapallon trooppisilla alueilla Keski- ja Etelä-Amerikassa, keskisessä Afrikassa ja Madagaskarilla sekä Kaakkois-Aasiassa ja Uudessa-Guineassa.

## Luokittelu
Heimoon luokitellaan 11 sukua ja niihin noin 55 lajia. Morfologisissa fylogeneettisissä analyyseissä *Metteniusa*-suku sopii melko mukavasti herttasiipiökasvien (Cardiopteridaceae) heimoon. Molekyylianalyysit puolestaan viittaavat suvun kuuluvan asteridien eli Asteranae-ylälahkon ykkösryhmään eli lamideihin (Lamiidae). Muun muassa lehtiruodin anatomia ja emilehtien lukumäärä ovat samanlaisia kuin heimossa Oncothecaceae, joka lienee läheisin sukulainen.

### Suvut
Heimon suvut ovat:
* *[[massimarjat|Apodytes]]* – massimarjat
* *[[Calatola]]*
* *[[Dendrobangia]]*
* *[[Emmotum]]*
* *[[Metteniusa]]*
* *[[Oecopetalum]]*
* *[[Ottoschulzia]]*
* *[[Pittosporopsis]]*
* *[[Platea]]*
* *[[Poraqueiba]]*
* *[[Rhaphiostylis]]*

## Lähteet
* Stevens, P. F. (2001–). Angiosperm Phylogeny Website. Version 12, heinäkuu 2012 [and more or less continuously updated since]. http://www.mobot.org/MOBOT/research/APweb/.

### Viitteet

## Aiheesta muualla
* Kuvia: http://www.arkive.org/metteniusa/metteniusa-edulis/
Metteniusa

***Metteniusa*** on Metteniusaceae-heimoon kuuluva kasvisuku. Siihen kuuluu kolmesta seitsemään lajia.

Suvun lajeja kasvaa Panaman kannaksella sekä Etelä-Amerikan luoteisosissa, lähinnä Ecuadorissa.

## Lajeja
* *[[Metteniusa edulis]]*
* *[[Metteniusa nucifera]]*
* *[[Metteniusa tessmanniana]]*

## Lähteet
Golden Peak Race

**Golden Peak Race** on laskettelurinne Vailissa Coloradossa Yhdysvalloissa. Rinteellä on laskettu tekniikkalajit vuosien 1989- ja 1999 MM-kilpailuissa ja joukkuekilpailu vuoden 2015 MM-kilpailussa.

## Lähteet
*http://vailbeavercreek2015.com/wp-content/uploads/2015/01/Golden-Peak-Course-Map-FINAL.pdf 
*http://www.vail.com/mountain/current-conditions/whats-open-today.aspx#/GA5
*http://vailbeavercreek2015.com/red-tail-stadium/ 
*http://www.vail.com/~/media/vail/images/fy15/2014-15%20trail%20map/2014-15-vail_trailmap_front.ashx 
*http://data.fis-ski.com/alpine-skiing/results.html?place_search=Vail&seasoncode_search=all&sector_search=AL&date_search=&gender_search=&category_search=&codex_search=&nation_search=&disciplinecode_search=&date_from=01&search=Search&limit=50
Luis Salom

**Luis Jaime Salom Horrach** (7. elokuuta 1991 Palma de Mallorca – 3. kesäkuuta 2016) oli espanjalainen ratamoottoripyöräilijä. Hän kilpaili kaudella 2015 Moto2-luokassa Páginas de Amarillas HP 40 -tallin Kalexilla.

## Ura
### 125-kuutioiset ja Moto3
Salom debytoi 125-kuutioisissa kesken kauden vuonna 2009. Hän ajoi kauden aikana sekä Hondalla että Aprilialla sijoittuen parhaimmillaan kuudenneksi. Sarjan yhteispisteissä sijoitus oli 22:s. Kauden 2010 Salom ajoi niin ikään kahdessa tallissa. Hän aloitti Lambrettalla ja ajoi kolmannesta kilpailusta eteenpäin Stipa-Molenaar Racingin Aprilialla. Yhteispisteissä hän oli 12:s sijoittuen parhaimmillaan viidenneksi. Kauden 2011 Salom kilpaili Aprilialla. Hän saavutti kauden aikana ensimmäiset palkintosijansa ollen kahdesti toinen ja sarjan yhteispisteissä kahdeksas.

Kaudeksi 2012 125-kuutioisten sarjan nimi muuttui Moto3-sarjaksi, ja Salom siirtyi KTM:lle. Hän voitti kauden aikana uransa ensimmäiset kaksi osakilpailua, Indianapolisissa ja Aragoniassa. Palkintosijoja hän saavutti kahdeksan ollen sarjan toinen. Kauden 2013 Salom jatkoi KTM:llä. Hän saavutti kauden aikana seitsemän osakilpailuvoittoa ja 12 palkintosijaa, mutta jäi sarjassa kolmanneksi maanmiestensä Maverick Viñalesin ja Álex Rinsin jälkeen.

### Moto2
Kaudeksi 2014 Salom siirtyi Pons Racingin riveihin Moto2-luokkaan. Hän saavutti kauden aikana yhden kakkossijan ja yhden kolmossijan. Katalonian Grand Prix'ssä Salom kolaroi Jonas Folgerin kanssa ja mursi käsivartensa. Häneltä ei kuitenkaan jäänyt yhtään kilpailua väliin. Kaudella 2015 Salom jatkoi Pons Racingilla, jonka nimeksi muuttui Páginas Amarillas HP 40.

Salom menehtyi 3. kesäkuuta 2016 kaaduttuaan Barcelonan osakilpailun toisessa vapaassa harjoituksessa. Kaatumisen syy oli tallin tutkimusten mukaan normaalia myöhäisempi jarrutus uusilla renkailla kohdassa, jossa oli muhkura.

## Lähteet
Airbnb

**Airbnb** on yhdysvaltalainen vuonna 2008 perustettu yritys, sovellus ja internetsivusto, jonka kautta voi ilmoittaa huoneiston tai vastaavan tilan vuokrattavaksi.

Asunnot ovat yksityisten ihmisten tai sijoittajien omistuksessa, ja Airbnb perii niiden välittämisestä 10–13 prosenttia vuokrasta. Nykyisin Airbnb:llä on myös emännöintipalveluita, jotka hoitavat vuokraamisen käytännön järjestelyt asunnon omistajan puolesta. 

Yöpymisen jälkeen vuokralainen ja vuokranantaja voivat kirjoittaa toisistaan arvion Airbnb-sivustolle. Lukemalla vanhoja kommentteja palvelun käyttäjät voivat päättää, haluavatko käyttää tiettyä majoituspaikkaa tai huolivatko tietyn matkailijan.

Vuonna 2018 yrityksen listoilla on neljä miljoonaa vuokrattavaa kohdetta 65 000 kaupungissa yli 190 maassa. Sen kautta on tehty yhteensä yli 260 miljoonaa majoittautumista. 

Airbnb:n kaltaiset palvelut ovat nostaneet vuokratasoa joillakin alueilla, ja esimerkiksi Berliini ja Barcelona ovat rajoittaneet yksityisasuntojen lyhytaikaista vuokraamista.

## Lähteet

## Aiheesta muualla

* Airbnb.com
* Airbnb.fi
Nicolás Fuchs

**Nicolás Fuchs Sierlecki** (s. 10. elokuuta 1982 Lima) on perulainen ralliautoilija. Hän kilpailee rallin MM-sarjassa ja WRC2:ssa Ford Fiestalla. Fuchsin kartanlukijana toimii argentiinalainen Fernando Mussano.

## Ura
Ensimmäisen MM-rallinsa Fuchs ajoi vuonna 2009 Argentiinassa Subaru Imprezalla ollen 11:s kartanlukijanaan Juan Pedro Cilloniz. Ensimmäiset MM-sarjan pisteensä hän saavutti vuoden 2015 Meksikon rallista sijoittuen sijalle yhdeksän kartanlukijanaan Fernando Mussano.

WRC2-luokasta Fuchs on saavuttanut neljä palkintosijaa, jotka ovat kaikki kakkossijoja.

## Lähteet
Anti Social Media

**Anti Social Media** () on vuonna 2014 perustettu tanskalainen pop rock -yhtye, joka edusti Tanskaa vuoden 2015 Eurovision laulukilpailussa Itävallan Wienissä kappaleella *[[The Way You Are]]*. Anti Social Media selviytyi Euroviisuihin voitettuaan vuoden 2015 Melodi Grand Prixin. Yhtye kilpaili ensimmäisessä semifinaalissa.

Yhtyeen muodostavat Philip Thornhill, Nikolaj Tøth, David Vang ja Emil Vessing.

## Diskografia
### EP:t
* *The Way You Are* (2015)

### Singlet
* *The Way You Are* (2015)
* *More Than a Friend* (2015)
* *Fire Exit* (2015)

## Jäsenet
* Philip Thornhill (laulu)
* Nikolaj Tøth (kitara)
* David Vang (basso)
* Emil Vessing (rummut)

## Lähteet

## Aiheesta muualla
Kjetil Mørland

**Kjetil Mørland** (taiteilijanimeltään pelkästään **Mørland**; s. 1980 Grimstad) on norjalainen laulaja-lauluntekijä, kitaristi ja pianisti. Hän edusti Norjaa vuoden 2015 Eurovision laulukilpailussa Itävallan Wienissä yhdessä Debrah Scarlettin kanssa kappaleella *[[A Monster Like Me]]*. Mørland on itse säveltänyt ja sanoittanut kappaleen.

Mørland on asunut suuren osan aikuisiästään Isossa-Britanniassa. Hän kuuluu myös brittiläiseen yhtyeeseen Absent Elk (). Mørland on yhtyeen ainoa ei-brittiläinen jäsen. Nykyisin Mørland asuu kuitenkin Oslossa.

## Lähteet
Something Awful

**Something Awful** on yhdysvaltalainen huumorisivusto, jonka perusti vuonna 1999 Richard Kyanka. Sivustolla on koottu yhteen hauskoja kuvia, bloggauksia, kattava ja laaja keskustelupalsta, ja huumorimielessä tehtyjä pelien ja elokuvien arvosteluja.

## Keskustelupalsta
Keskustelupalsta on Internetin maailmassa poikkeuksellinen lähinnä sen takia, että käyttäjien pitää maksaa käyttäjätunnuksen rekisteröimisestään. Vuonna 2015 rekisteröinnin hinta oli 9,95 Yhdysvaltain dollaria, eli noin 9,5 euroa.
Tove Jaarnek

**Tove Jaarnek** (s. 13. kesäkuuta 1965) on ruotsalainen laulaja.

Jaarnek sijoittui toiseksi Melodifestivalenissa 1991 kappaleella ”Ett liv med dig”. Hänen yhdessä Peter Jöbackin kanssa laulamansa ”More than a game” oli vuoden 1992 jalkapallon Euroopan-mestaruuskilpailujen virallinen kisakappale.

Vuonna 2013 Jaarnek voitti Baltic Song Contest -kilpailun kappaleella ”I believe”.

Jaarnekilla on kaksi lasta: tytär Jennifer ja poika Jonathan. Hänen siskonsa oli laulaja Carina Jaarnek.

## Lähteet

## Aiheesta muualla
* Virallinen sivu
Kaitalammi (Tammelan Riihivalkama)

**Kaitalammit**  tai **Kaitalammi**  on Kanta-Hämeessä Tammelassa Ruostejärven pohjoispuolella sijaitseva lampi (vieressä toinen pikkulampi), joka kuuluu Kokemäenjoen vesistön Loimijoen valuma-alueella Pyhäjärven alueen Kalliojärven (kuivatettu) valuma-alueeseen.

## Maantiede
Isomman lammen pinta-ala on 0,75 hehtaaria ja sen pituus on 170 metriä ja leveys 80 metriä. Siihen laskee kaksi suo-ojaa idästä tuoden viereisen Torvisuon vesiä lammen läpi. Pienempi lampi, on hyvin pieni, sijaitsee heti lammen luusuan alla ja siitä laskee kilometrin pituinen laskuoja Karstonlammiin.

Lammen rantaviiva on 400 metriä pitkä ja sen ranta on pääosin soistunutta ja ojitettua metsämaastoa. Sen vierestä kulkee metsäautotie, mutta rantoja ei ole rakennettu.

## Lähteet
Karstonlammi

**Karstonlammi** tai **Karstalammi** on Kanta-Hämeessä Tammelassa Ruostejärven pohjoispuolella sijaitseva lampi, joka kuuluu Kokemäenjoen vesistön Loimijoen valuma-alueella Pyhäjärven alueen Kalliojärven (kuivatettu) valuma-alueeseen.

## Maantiede
Lammen pinta-ala on 0,68 hehtaaria ja sen pituus on 140 metriä ja leveys 70 metriä. Lampeen on johdettu neljä suo-ojaa, joiden kautta saa alkunsa 7,5 kilometriä pitkä laskuojien reitti Pyhäjärveen.

Järven rantaviiva on 0,35 kilometriä pitkä ja sen ranta on pääosin moreeni- ja kalliopohjaisessa metsämaastossa oleva suota. Lammen vedenpinta on puolisen metriä ylempänä kuin suon kynnyskorkeus. Suo on osa Karstokorven metsäaluetta, joka sijaitsee aivan valtatien 2 varrella. Lammen rannalla on yksi loma-asunto, jonne johtaa tie valtatieltä.

## Luonnonhistoriaa
Karstinkorven suo on syntynyt useamman pikkulammen umpeenkasvuna. Lammet ovat jo kasvaneet Karstonlampea lukuun ottamatta umpeen ja Karstonlammen osalta umpeenkasvu on edelleen käynnissä. Umpeenkasvu jatkui lampien ulkopuolelle metsiin, kun suokerroksen paksuus ylitti lopulta lampien entiset vedenpinnat ja on siksi muodostanut suuren yhtenäisen suoalueen.

## Lähteet
Niinilammit (Tammela)

**Niinilammit** ovat Kanta-Hämeessä Tammelassa Ruostejärven pohjoispuolella sijaitsevat kaksi lampea, joka kuuluvat Kokemäenjoen vesistön Loimijoen valuma-alueella Pyhäjärven alueen Kalliojärven (kuivatettu) valuma-alueeseen.

## Maantiede
Lammet sijaitsevat suon keskellä 60 metrin etäisyydellä toisistaan. Lampien koko on 40-60 metriä halkaisijaltaan. Suon reunat on ojitetu, mutta lampien kautta ei ole kaitettu oja. Eteläisen lammen rannalla on loma-asunto.

## Luonnontila
Pohjoisen lammen sulkee sisälleensä kolmion muotoinen osa Torronsuon kansallispuistoa. Sitä kutsutaan Niinilammen paloalueeksi ja se on suojelualueen itäisin alue.

## Lähteet
Tiibetinhemppo

**Tiibetinhemppo** (*Spinus thibetanus*) on peippojen heimoon kuuluva varpuslintu.

## Levinneisyys
Tiibetinhemppoa tavataan Bhutanissa, Kiinassa, Intiassa, Myanmarissa ja Nepalissa. Lajin kanta on vakaa, ja se on luokiteltu elinvoimaiseksi.

## Lähteet
Kasper Strömman

**Kasper Strömman** (s. 4. kesäkuuta 1974 Turku) on suomalainen graafinen suunnittelija ja kuvittaja, joka tunnetaan humoristisista blogeistaan ja sarjakuvistaan.

## Ura
Strömman on valmistunut lontoolaisesta Camberwell College of Arts -oppilaitoksesta vuonna 2001. Hänen töitään on nähty muun muassa Osakassa, Milanossa ja Lissabonissa. Grafia ry valitsi Strömmanin vuoden 2013 graafikoksi. Palkintoperusteissa häntä kuvattiin ideanikkariksi, katalysaattoriksi, kyseenalaistajaksi, graafisen suunnittelun stand-up-koomikoksi ja ammattilaiseksi, ”jolla on kyky avata kollegojen silmät uudelle”.

Vuosina 2011–2013 Strömmanin englanninkielisen blogin nimi oli *The Kasper Stromman Design Blog*. Sen lopetettuaan hän jatkoi design- ja muuta maailmaa humoristisesti käsittelevän suomenkielisen *Kasper Diem* -blogin pitoa. Yleisradion mukaan Strömmanin blogipäivityksiä jaetaan sosiaalisessa mediassa paljon, koska niiden jakaja tahtoo olla muiden silmissä hauska. Hän on vakiovieras Yle TV2:n ajankohtaisohjelmassa *[[Kioski (uutispalvelu)|Kioski]]*. Huhtikuussa 2016 alkoi Yle Fem -kanavalla Strömmanin juontama, kesämökkiarkkitehtuuria käsittelevä tv-ohjelmasarja *Stugor*.
Strömman on kirjoittanut lehtien yleisönosastopalstoille trollauskirjoituksia esiintyen eläkeläisenä nimeltä "Bo Hager". 

Strömman on kuvittanut monia sisarensa Nora Strömmanin kirjoittamia lastenkirjoja. Strömmanin avopuoliso on tekstiilitaiteilija Maija Louekari.

Strömman oli mukana kilpailijana *[[Farmi Suomi]]* -televisio-ohjelmassa, joka kuvattiin Pieksämäellä elokuussa 2024.

Strömmanilla on itsenimetty podcastsarja: *Kasper ja Mikko - Suomen suosituin podcast*, jossa hän tarrautuu humoristisella tyylillään aiheeseen kuin aiheeseen yhdessä Mikko Pykärin kanssa.

## Kuvituksia ja sarjakuvia
**Soffpotatisen*, teksti Nora Strömman, Söderström 2005
**suomeksi *Sohvaperuna*, WSOY 2005
**Susi, joka halusi olla kuu-lui-sa*, teksti Nora Strömman, WSOY 2008
**Hörselhunden Hasse*, teksti Nora Strömman, Svenska hörselförbundet 2009
**Vargen som ville vara känd* (omakustanne), 2009
**suomeksi *Susi, joka halusi olla kuuluisa* 2009
**The King Nosmo cookbook*, yhdessä Tomas De Ritan kanssa, Napa Books 2009
**Tigerkontoret*, teksti Nora Strömman, 2010
**suomeksi *Tiikerikonttori*, omakustanne
**Kysy Ketoselta*, teksti Tapio Ketonen, toim. Lauri Larmela, Tuulilasi 2011
**The Kasper Stromman Design Encyclopaedia (Huuda Huuda)*, 2012
**Djursjukhuset*, 2012
**Tallipiällikkö*, sarjakuvakirja 2016

## Lähteet

## Aiheesta muualla
*Kasper Diem -blogi
*Lyhytelokuva Kasper Strömmanin työskentelystä Vimeo-videopalvelussa
*Kasper ja Mikko - Suomen suosituin podcast
Ville Lenkkeri

**Ville Lenkkeri** (s. 1972) on suomalainen valokuvaaja, joka on julkaissut kuvateoksia matkoiltaan maapallon äärialueille pohjoisessa ja etelässä. Vuonna 2014 hän teki entisestä kotikaupungistaan Mäntästä kokoelman *Kivettynyt metsä*, joka oli esillä Serlachius-museo Göstassa. Lenkkeri on asunut Ruotsissa vuodesta 2005 ja pitänyt monia näyttelyitä ympäri Eurooppaa.

Lenkkeri kirjoitti ylioppilaaksi 1991 ja opiskeli vuosina 1994–2001 Prahan FAMU-oppilaitoksessa, aluksi elokuvaa ja sitten valokuvausta. Hän valmistui vuonna 2006 Taideteollisesta korkeakoulusta. Hänelle myönnettiin Suomen valtion kolmivuotinen taiteilija-apuraha 2021.

## Näyttelyitä
* Frankfurt am Main
* Tukholma 2004
* Rouen, Ranska 2007
* Quimper, Ranska 2008
* Tukholma 2009
* Oslo 2009
* *The Place of no Roads*, Caen, Ranska 2011
* *Dreams and Awakenings*, Tukholma 2011
* *Office Rage*, Pula
* *Distorted Shadows*, Malmö
* *Kivettynyt metsä*, Serlachius-museo Gösta, Mänttä 2014

## Kuvateoksia
* *Movies*, Bautzner69 / Hesperus Verlag, 2004. .
* *Reality in the Making*, Hatje Cantz, 2006. .
* *The Place of No Roads*, , matkakertomus Huippuvuorilta, Hatje Cantz, 2009. 
* *Existence Doubtful*, kuvia Etelämantereelta ja Tulimaasta, 2014

## Lähteet

## Aiheesta muualla
* Ville Lenkkerin oma sivusto
Kuoreveden kirkko

**Kuoreveden kirkko** on Jämsän Kuorevedellä, noin 12 kilometrin päässä entisen Kuoreveden kunnan päätaajamasta Hallista sijaitseva puinen päätytornillinen pitkäkirkko, jonka rakensi Matti Åkerblom 1779. Kirkossa on pohjoinen ja eteläinen kylkirakennus ja itäpäässä 1915 rakennettu sakaristo. Torni on kolminivelinen ja siinä on sipulikupoli. Sisällä on puuholvit ja näkyviin jätetyt sideparrut. Kirkon pinta-ala on 400 neliötä ja siinä on istumapaikkoja 460 hengelle. Kirkon 17-äänikertaiset urut on valmistanut Kangasalan urkutehdas 1970. Kirkkoa on korjattu 1845, 1915 ja 1964.

Kirkko on yksi Suomen kolmesta ns. uhrikirkosta eli kirkosta, jonka hyväksi on saatu raha- tai muita uhreja. Hirsinen kirkko vuorattiin laudoilla 1837. Vuoden 1915 korjauksessa kirkko maalattiin vaaleaksi, Wilhelm Engström-Anttilan veistämä vaivaisukko siirrettiin sisätiloihin, alttarin pylväät poistettiin, Fredrik Ellmenin 1824 maalaama kaksiosainen alttaritaulu siirrettiin kirkon seinälle ja tilalle laitettiin Ilmari Launiksen veistos. Lehterin reunustan 12 apostolin ja Jeesuksen kuvat ovat Ellmenin maalaamia.  Votiivitaulun kirkkoon lahjoitti kupariseppä Markus Wiren 1835, se on kaksoiskappale Suomen vanhimmasta tunnetusta Rauman kirkon votiivitaulusta. Kirkossa on myös taiteilija Venny Soldan-Brofeldtin maalaus *Enkeli vie Sielua Jumalan luo*. Nykyisiä urkuja edelsivät ensimmäiset 1856 hankitut 7-äänikertaiset urut, jotka ovat esillä Hämeen museossa, ja toiset vuoden 1915 peruskorjauksen yhteydessä hankitut. Sähköt kirkkoon asennettiin 1950-luvulla. 1997 kirkko maalattiin uudestaan alkuperäisen värin mukaisesti punaiseksi.   

Kirkon kellotornin tapulissa on kolme kelloa, toiseksi suurimman niistä lahjoitti Ruotsin kuningatar Kristiina 1648 ja se on Kuoreveden vanhin historiallinen esine. Kellon vaurioiduttua se valettiin uudelleen 1658. Kello oli kuvattuna Kuoreveden vaakunassa kuuden uhrirahan ympäröimänä.

Kirkon sankarihautausmaan muistomerkin on suunnitellut arkkitehti Olli Kivinen ja se on paljastettu 1957.
## Lähteet

## Aiheesta muualla
* Kuoreveden votiivitaulu, Suomen Kuvalehti, 17.12.1938, nro 50, s. 16, Kansalliskirjaston digitaaliset aineistot
Erzgebirgskreis

**Erzgebirgskreis** on piirikunta Saksassa, Tšekin rajalla olevalla Erzgebirgen vuoristoseudulla, josta se on saanut nimensäkin. Se kuuluu Saksin osavaltioon ja siellä Chemnitzin hallintopiiriin. Sen naapuripiirikuntia ovat Vogtlandkreis, Zwickau, Chemnitz ja Mittelsachsen.

## Kaupungit ja kunnat

## Aiheesta muualla

*Piirikunnan verkkosivut
Kustavin kirkko

**Kustavin kirkko** (ruots. *Gustavs kyrka*) on Kustavissa sijaitseva puinen satulakattoinen torniton ristikirkko
, jonka rakensi Johan Höckert 1783 vanhemman kirkon runkoa korottaen ja sivusakaroilla laajentaen. Kirkon pitkillä sivuilla ovat ristivarsina matalammat sakarat, joista toisessa on eteinen. Myös kirkon länsipäädyssä on eteinen ja itäisen ristivarren pohjoispuolella sakaristo. Sisällä on puuholvikatto, ulkokatto on paanua. Kirkon pinta-ala on 338 neliötä ja siinä on istumapaikkoja 480 hengelle. Kirkon 14-äänikertaiset urut on valmistanut Kangasalan urkutehdas 1952, ne siirrettiin kirkkoon Raision kirkosta 1969. Kaksiosainen alttaritaulu *Pyhä ehtoollinen* ja *Ristiinaulittu* on Jonas Bergmanin 1744 maalaama, saarnatuoli on 1600-luvulta.  Erillinen kauttaaltaan paanuilla päällystetty kellotapuli siirrettiin kirkon yhteyteen Kustavin Kunnaraisen kylästä 1793. Kirkkoa on korjattu aiemmin useaan otteeseen, 1876-1879, 1895, 1903, 1921, 1928 ja 1965. Kirkkosalin uusiminen 1876-1879 tehtiin lääninarkkitehti C. J. von Heidekenin ja 1928 lääninarkkitehti Gunnar Wahlroosin suunnitelmien perusteella. Myöhemmin 1988 kirkkorakennusta korjattiin ulkoapäin.  Kirkon aitta on kirkkoalueen länsiportilla ja leikkaushuone vuodelta 1929 kirkkomaan pohjoislaidalla. Sankarihaudalla on Jussi Vikaisen suunnittelema patsas.   
 
Kustavin kirkko ympäristöineen kuuluu Suomen valtakunnallisesti merkittäviin rakennettuihin kulttuuriympäristöihin.

## Kirkon alkuperä
Aiemmin oletettiin että Kustavin kirkko olisi ollut alkujaan pitkäkirkko ja vasta myöhemmin laajennettu ristikirkoksi. Vuonna 2021 saatiin selville että kirkko on rakennettu ristikirkoksi jo vuonna 1676, ennen sen siirtämistä nykyiselle paikalleen. Historiantutkijat Outi Hupaniittu ja Panu Savolainen tutkivat kirkon historiaa sekä vanhoja pitäjänkokousten pöytäkirjoja ja tilikirjoja ja totesivat että ristikirkko on mitä todennäköisemmin kirkon alkuperäinen muoto. Täten se on yksi Suomen viidestä nykyaikaan säilyneestä 1600-luvulla rakennetusta ristikirkosta.

## Lähteet
Álex Rins

**Álex Rins Navarro** (s. 8. joulukuuta 1995 Barcelona) on espanjalainen ratamoottoripyöräilijä. Kaudella 2015 hän kilpailee Páginas Amarillas HP 40 -tallissa Moto2-luokassa Kalexin pyörällä. Rins on 176 senttimetriä pitkä ja painaa 62 kilogrammaa.

## Ura
### Moto3
Rins debytoi Moto3-luokassa kaudella 2012 Estrella Galician Suter Hondalla. Hän oli sarjan yhteispisteissä viides ja saavutti ensimmäisen palkintokorokesijansa Ranskasta. Kaudella 2013 Rins jatkoi saman tallin KTM:llä. Hän saavutti kauden aikana kuusi voittoa ja yhteensä 14 palkintokorokesijoitusta. Se riitti sarjan toiseen tilaan maanmies Maverick Viñalesin jälkeen. Kaudella 2014 Rins jatkoi Estrella Galicialla. Hän saavutti kauden aikana kaksi voittoa ja yhteensä kahdeksan palkintosijoitusta sijoittuen sarjan yhteispisteissä kolmanneksi.

### Moto2
Kaudeksi 2015 Rins siirtyy Moto2-luokkaan Páginas Amarillas HP 40 -talliin Kalexin pyörälle.

### MotoGP
Álex Rins ajaa MotoGP -luokassa Team SUZUKI ECSTAR tallissa vuonna 2017 tallikaverinaan italialaiskuljetta Andrea Iannone.

## Lähteet

## Aiheesta muualla
Tonight Again

**Tonight Again** () on australialaislaulaja Guy Sebastianin kappale, jolla hän edusti Australiaa vuoden 2015 Eurovision laulukilpailussa Itävallan Wienissä. "Tonight Again" on Australian historian ensimmäinen euroviisuedustuskappale. 

Kappaleen ovat säveltäneet ja sanoittaneet Sebastian itse, David Ryan Harris ja Louis Schoorl. Kappale eteni suoraan finaaliin, sillä Australia sai ensikertalaisena suoran finaalipaikan. Siellä se sai 196 pistettä ja sijoittui viidenneksi. Kappaleen kesto on kolme minuuttia ja yhdeksän sekuntia. 

## Lähteet
The Makemakes

**The Makemakes** on itävaltalainen pop rock -yhtye, joka edusti isäntämaata vuoden 2015 Eurovision laulukilpailussa Wienissä kappaleella "I Am Yours". Yhtyeen muodostavat Dominic "Dodo" Muhrer, Markus Christ ja Florian Meindl.

## Historia
The Makemakes perustettiin 1. toukokuuta 2012. Nimensä yhtye sai kääpiöplaneetta Makemakesta. Runsaan kuukauden kuluttua yhtye julkaisi ensimmäisen singlensä "The Lovercallin". The Makemakes lämmitteli vuonna 2013 Bon Jovia sen konsertissa Wienissä. Toisen singlensä yhtye julkaisi vuonna 2014. Kappaleen nimi oli "Million Euro Smile", ja se oli suosittu kotimaassaan. 

Yhtyeen kolmas single "I Am Yours", julkaistiin vuonna 2015. Kappale osallistui vuoden 2015 Eurovision laulukilpailuun. Isäntämaana yhtye pääsi suoraan finaaliin. Finaalissa kappale jäi jaetulle viimeiselle sijalle eikä saanut pisteitä.

## Lähteet